cyanic-selkie/wikianc huggingface dataset:
होली की कहानियाँ
राधा और कृष्ण की कथा
होली का त्योहार राधा और कृष्ण की पावन प्रेम कहानी से भी जुडा हुआ है। वसंत के सुंदर मौसम में एक दूसरे पर रंग डालना उनकी लीला का एक अंग माना गया है। मथुरा और वृन्दावन की होली राधा और कृष्ण के इसी रंग में डूबी हुई होती है। बरसाने और नंदगाँव की लठमार होली तो प्रसिद्ध है ही देश विदेश में श्रीकृष्ण के अन्य स्थलों पर भी होली की परंपरा है। यह भी माना गया है कि भक्ति में डूबे जिज्ञासुओं का रंग बाह्य रंगों से नहीं खेला जाता, रंग खेला जाता है भगवान्नाम का, रंग खेला जाता है सद्भावना बढ़ाने के लिए, रंग होता है प्रेम का, रंग होता है भाव का, भक्ति का, विश्वास का। होली उत्सव पर होली जलाई जाती है अंहकार की, अहम् की, वैर द्वेष की, ईर्ष्या मत्सर की, संशय की और पाया जाता है विशुद्ध प्रेम अपने आराध्य का, पाई जाती है कृपा अपने ठाकुर की।
शिव पार्वती और कामदेव की कथा
शिव और पार्वती से संबंधित एक कथा के अनुसार हिमालय पुत्री पार्वती चाहती थीं कि उनका विवाह भगवान शिव से हो जाये पर शिवजी अपनी तपस्या में लीन थे। कामदेव पार्वती की सहायता को आए। उन्होंने पुष्प बाण चलाया और भगवान शिव की तपस्या भंग हो गयी। शिवजी को बड़ा क्रोध आया और उन्होंने अपनी तीसरी आँख खोल दी। उनके क्रोध की ज्वाला में कामदेव का शरीर भस्म हो गया। फिर शिवजी ने पार्वती को देखा। पार्वती की आराधना सफल हुई और शिवजी ने उन्हें अपनी पत्नी के रूप में स्वीकार कर लिया। इस कथा के आधार पर होली की आग में वासनात्मक आकर्षण को प्रतीकत्मक रूप से जला कर सच्चे प्रेम की विजय का उत्सव मनाया जाता है। एक अन्य कथा के अनुसार कामदेव के भस्म हो जाने पर उनकी पत्नी रति ने विलाप किया और शंकर भगवान से कामदेव को जीवित करने की गुहार की। ईश्वर प्रसन्न हुए और उन्होने कामदेव को पुनर्जीवित कर दिया। यह दिन होली का दिन होता है। आज भी रति के विलाप को लोक संगीत के रूप मे गाया जाता है और चंदन की लकड़ी को अग्निदान किया जाता है ताकि कामदेव को भस्म होने मे पीड़ा ना हो। साथ ही बाद मे कामदेव के जीवित होने की खुशी मे रंगो का त्योहार मनाया जाता है।
कंस और पूतना की कथा
कंस ने मथुरा के राजा वसुदेव से उनका राज्य छीनकर अपने अधीन कर लिया स्वयं शासक बनकर आत्याचार करने लगा। एक भविष्यवाणी द्वारा उसे पता चला कि वसुदेव और देवकी का आठवाँ पुत्र उसके विनाश का कारण होगा। यह जानकर कंस व्याकुल हो उठा और उसने वसुदेव तथा देवकी को कारागार में डाल दिया। कारागार में जन्म लेने वाले देवकी के सात पुत्रों को कंस ने मौत के घाट उतार दिया। आठवें पुत्र के रूप में कृष्ण का जन्म हुआ और उनके प्रताप से कारागार के द्वार खुल गए। वसुदेव रातों रात कृष्ण को गोकुल में नंद और यशोदा के घर पर रखकर उनकी नवजात कन्या को अपने साथ लेते आए। कंस ने जब इस कन्या को मारना चाहा तो वह अदृश्य हो गई और आकाशवाणी हुई कि कंस को मारने वाले तो गोकुल में जन्म ले चुका है। कंस यह सुनकर डर गया और उसने उस दिन गोकुल में जन्म लेने वाले हर शिशु की हत्या कर देने की योजना बनाई। इसके लिए उसने अपने आधीन काम करने वाली पूतना नामक राक्षसी का सहारा लिया। वह सुंदर रूप बना सकती थी और महिलाओं में आसानी से घुलमिल जाती थी। उसका कार्य स्तनपान के बहाने शिशुओं को विषपान कराना था। अनेक शिशु उसका शिकार हुए लेकिन कृष्ण उसकी सच्चाई को समझ गए और उन्होंने पूतना का वध कर दिया। यह फाल्गुन पूर्णिमा का दिन था अतः पूतनावध की खुशी में होली मनाई जाने लगी।
राक्षसी ढुंढी की कथा
राजा पृथु के समय के समय में ढुंढी नामक एक कुटिल राक्षसी थी। वह अबोध बालकों को खा जाती थी। अनेक प्रकार के जप-तप से उसने बहुत से देवताओं को प्रसन्न कर के उसने वरदान प्राप्त कर लिया था कि उसे कोई भी देवता, मानव, अस्त्र या शस्त्र नहीं मार सकेगा, ना ही उस पर सर्दी, गर्मी और वर्षा का कोई असर होगा। इस वरदान के बाद उसका अत्याचार बढ़ गया क्यों कि उसको मारना असंभव था। लेकिन शिव के एक शाप के कारण बच्चों की शरारतों से वह मुक्त नहीं थी। राजा पृथु ने ढुंढी के अत्याचारों से तंग आकर राजपुरोहित से उससे छुटकारा पाने का उपाय पूछा। पुरोहित ने कहा कि यदि फाल्गुन मास की पूर्णिमा के दिन जब न अधिक सर्दी होगी और न गर्मी सब बच्चे एक एक लकड़ी लेकर अपने घर से निकलें। उसे एक जगह पर रखें और घास-फूस रखकर जला दें। ऊँचे स्वर में तालियाँ बजाते हुए मंत्र पढ़ें और अग्नि की प्रदक्षिणा करें। ज़ोर ज़ोर से हँसें, गाएँ, चिल्लाएँ और शोर करें। तो राक्षसी मर जाएगी। पुरोहित की सलाह का पालन किया गया और जब ढुंढी इतने सारे बच्चों को देखकर अग्नि के समीप आई तो बच्चों ने एक समूह बनाकर नगाड़े बजाते हुए ढुंढी को घेरा, धूल और कीचड़ फेंकते हुए उसको शोरगुल करते हुए नगर के बाहर खदेड़ दिया। कहते हैं कि इसी परंपरा का पालन करते हुए आज भी होली पर बच्चे शोरगुल और गाना बजाना करते हैं।
गुप्तचर
गुप्त रूप से राजनीतिक या अन्य प्रकार की सूचना देनेवाले व्यक्ति को गुप्तचर (spy) या जासूस कहते हैं। इनके कार्य को गुप्तचर्या या गुप्तचरी कहते हैं। इनके द्वारा जो सूचना एकत्र की जाती है उसे 'आसूचना' (इन्टेलिजेन्स) कहते हैं।
गुप्तचर अति प्राचीन काल से ही शासन की एक महत्वपूर्ण आवश्यकता माना जाता रहा है। भारतवर्ष में गुप्तचरों का उल्लेख मनुस्मृति और कौटिल्य के अर्थशास्त्र में मिलता है। कौटिल्य ने अपने अर्थशास्त्र में गुप्तचरों के उपयोग और उनकी श्रेणियों का विशद वर्णन किया है। राज्याधिपति को राज्य के अधिकारियों और जनता की गतिविधियों एवं समीपवर्ती शासकों की नीतियों के संबंध में सूचनाएँ देने का महत्वपूर्ण कार्य उनके गुप्तचरों द्वारा संपन्न होता था। रामायण में वर्णित दुर्मुख ऐसा ही एक गुप्तचर था जिसने रामचंद्र को सीता के विषय में (लंका प्रवास के बाद) जनापवाद की जानकरी दी थी।
भारतीय इतिहास में उल्लेख
अर्थशास्त्र में उल्लेख है कि राजा के पास विश्वासपात्र गुप्तचरों का समुदाय होना चाहिए और इन गुप्तचरों को योग्य एवं विश्वस्त मंत्रियों के निर्देशन में काम करना चाहिए। अर्थशास्त्र में 'समष्ट' एवं 'संचार' नामक दो प्रकार के गुप्तचरों का उल्लेख मिलता है। समष्ट कोटि के गुप्तचर स्थानीय सूचनाएँ देते थे और संचार कोटि के गुप्तचर विभिन्न स्थानों का परिभ्रमण करके सूसचनाएँ एकत्र करते थे। समष्ट कोटि के गुप्तचरों के अनेक प्रकार होते थे, यथा कापातिक, उष्ठित, गृहपतिक, वैदाहक तथा तापस। संचार नामक गुप्तचर में सत्रितिक्ष्ण, राशद एवं स्त्री गुप्तचर जैसे भिक्षुकी, परिव्राजिका, मुंड, विशाली भी होती थीं। चंद्रगुप्त मौर्य के युग में सुदूर स्थित अधिकारियों पर नियंत्रण करने के लिये गुप्त संवाददाता एवं भ्रमणशील निर्णायकों का उपयोग किया जाता था। ये संवाददाता अथवा निर्णायक उन अधिकारियों के कार्यकलापों का भलीभाँति निरीक्षण एवं मूल्यांकन करते थे और राजा को इस संबंध में गुप्त रूप से सूचनाएँ भेजते थे। हिंदूकाल में इस प्रकार के गुप्तचरों का वर्ग अशोक के काल तक सुचारु रूप से कार्य करता रहा। उसके बाद भी शासन में गुप्तचरों का महत्त्व बना रहा। इन गुप्तचरों का पद राज्य के अत्यंत विश्वासपात्र व्यक्तियों को ही दिया जाता था।
मुस्लिम और मुगलकाल
गुप्तचरों का उपयोग संगठित रूप से और विस्तृत पैमाने पर मुस्लिम और मुगलकाल में नहीं हुआ। मुस्लिम और मुगलकालीन पुलिस शासन, जिसकी नींव शेरशाह ने डाली थी, स्थानीय मुखिया, प्रधान अथवा स्थानीय पुलिस अधिकारियों के दायित्वों के सिद्धांतों पर आधारित था। किंतु थोड़ी सी संख्या में शासन के अधिकारियों एवं प्रजाजनों की मनोवृत्तियों तथा कार्यकलापों की सूचना देने के लिये राजा द्वारा अपने विश्वासपात्र और चतुर अनुचरों का प्रयोग मात्र होता रहा।
विश्वयुद्ध
वर्तमान समय में राजनीतिक प्रयोजनों के निमित्त देश के भीतर और बाहर गुप्तचरों का प्रयोग एक सर्वमान्य राजनीतिक धारणा है। जर्मनी के गेस्टापो दल ने नात्सी शासन को देश के भीतर सुदृढ़ बनाने में अत्यंत महत्वपूर्ण योग दिया। नात्सी-शासन-विरोधी तत्वों का दमन करने की जो नीति हिटलर और उसके प्रमुख सहायक हिमलर ने अपनाई उसकी सफलता का श्रेय गेस्टापो दल को ही है जिसके गुप्तचरों द्वारा प्रत्येक व्यक्ति के हृदय में आतंक और भय की भावनाएँ निरंतर बनी रहती थीं। जर्मनी में इस गुप्तचर दल का संगठन इतना व्यापक था कि नागरिकों की शासन विरोधी प्रत्येक गतिविधि की सूचना सरकार को तुरंत मिल जाती थी और वह व्यक्ति अभियुक्त बनकर दंड का भागी होता था। जारशाही और उसके बाद कम्यूनिस्ट शासन की स्थापना की अवधि में रूस में गुप्तचर दलों ने शासनविरोधी कार्यकलापों की सूचनाएँ देने का कार्य किया जिसके परिणामस्वरूप जनता शासनविरोधी कथन और कार्य से सदैव ही डरती रही।
पिछले दो विश्वयुद्धों में, विशेषकर द्वितीय विश्वयुद्ध के समय, अंतरराष्ट्रीय गुप्तचर दलों का युद्ध में संलग्न देशों द्वारा संगठन किया गया। सैनिक संस्थानों, आयुधागारों, कारखानों, सैनिक योजनाओं और अभियानों की पूर्वसूचना प्राप्त करने के लिए एक देश द्वारा दूसरे देश में या तो एजेंट बनाए गए या भेजे गए। इन एजेंटों में महिलाएँ भी होती थीं। ये एजेंट शत्रुदेश के अधिकारियों अथवा विशिष्ट व्यक्तियों से घनिष्ठता स्थापित करके अथवा अन्य किसी गोपनीय युक्ति से आवश्यक सूचनाएँ प्राप्त करके उन्हें प्रेषित अथवा प्रसारित करते थे। ऐसे अनेक गुप्तचर युद्धकाल में पकड़े गए और उन्हें कठोर दंड दिया गया।
राजनीतिक गुप्तचरों का संगठन वर्तमान समय में व्यापक रूप से प्रचलित है। विद्रोही अथवा राज्य विरोधी तत्वों से प्रत्येक सरकार आक्रांत है। जहाँ राजशासन है वहाँ प्रजातंत्र के समर्थक राज्यसत्ता उलटने की चेष्टाएँ करते हैं। प्रजातंत्रवादी देशों में जो साम्यवादी नहीं हैं, साम्यवादी विचारोंवाले, अराजकतावादी अथवा अन्य अप्रजातांत्रिक तत्त्व सत्ता हथियाने की चेष्टा करते हैं और अपनी कार्यवाहियों से बाहरी देशों का समर्थन अथवा संबंध बनाए रखते हैं। राज्यहित की दृष्टि से उनकी गतिविधियों की जानकारी गुप्तचरों द्वारा दी जाती है। संसार के देशों में जो दो विरोधी वर्ग इस समय स्थापित हैं उनमें एक दूसरे के राजनीतिक अथवा सैनिक रहस्यों की जानकारी के निमित्त (एस्पायोनेज और काउंटर एस्पायोनेज की) युक्तियों का प्रयोग होता है। गुप्त सूचनाओं के एकत्रीकरण के निमित्त अब वैज्ञानिक विधियों का प्रयोग हो रहा है। सन् 1960 की यू-2 विमान घटना वैज्ञानिक उपकरणों के उपयोग का प्रमुख उदाहरण है जब नभमंडल में पृथ्वी से पर्याप्त ऊँचाई पर वैज्ञानिक साधनों एवं फोटोग्राफी की विशिष्ट सामग्री से युक्त लड़नेवाले अमरीकी विमानचालक को रूस ने तोपों द्वारा गिरा लिया था और इस प्रकार रूसी सैनिक संस्थानों की फोटो लेने की अमरीकी युक्ति का अनावरण किया था।
राजनीतिक गुप्तचरों (जासूसों) के अतिरिक्त प्रत्येक देश में शासन व्यवस्था के अंग के रूप में एक अन्य प्रकार के गुप्तचर होते हैं जिन्हें सामान्यत: खुफिया पुलिस (डिटेक्टिव पुलिस) कहते हैं। इनका काम अपराध और अपराधियों की छानबीन अप्रत्यक्ष रूप से करना है। वे घटनास्थल पर प्राप्त अपराध के सूत्रों के सहारे अपराधी की खोज करते हैं। इस प्रकार उनका यह कार्य विस्मयकारी और रोमांचक होता है। फलत: उनके कार्यों पर आधारित उपन्यास और कहानी की एक स्वतंत्र विधा का विकास हुआ है जो जासूसी साहित्य के नाम से प्रख्यात है।
खुफिया पुलिस के अतिरिक्त अनेक देशों में स्वतंत्र जासूसों या गुप्तचरों का एक व्यावसायिक रूप भी है। इन लोगों को स्वतंत्र रूप से लोग अपने निजी मामलों में खोज करने के लिए नियुक्त करते हैं और वे गोपनीय ढंग से उनके लिए आवश्यक सूचनाएँ प्राप्त करते हें।
भूखी पीढ़ी
भूखी पीढ़ी (Hungry generation, बांग्ला: হাংরি আন্দোলন (हंगरी आन्दोलन)) मूलतः अमेरिकी साहित्य से प्रेरित बांग्ला साहित्य में उथलपुथल मचा देनेवाला एक आन्दोलन रहा है। यह साठ के दशक में बिहार के पटना शहर में कवि मलय रायचौधुरी के घर पर एकत्र देबी राय, शक्ति चट्टोपाध्याय और समीर रायचौधुरी के मस्तिष्क से उजागर होकर कोलकाता शहर जा पंहुचा जहाँ उनहोंने नवम्बर १९६१ को एक मेनिफेस्टो (घोषणापत्र) के जरिये आन्दोलन की घोषणा की। बाद में आन्दोलन में योगदान देनेवाले कवि, लेखक एवं चित्रकार थे उतपलकुमार बसु, सन्दीपन चट्टोपाध्याय, बासुदेब दाशगुप्ता, सुबिमल बसाक, अनिल करनजय करुणानिधान मुखोपाध्याय्, सुबो आचारजा, विनय मजुमदार, फालगुनि राय, आलो मित्रा, प्रदीप चौधुरि और सुभाष घोष सहित तीस सदस्य।
गोष्ठी के सदस्यों ने साप्ताहिक बुलेटिन एवं पत्रिका के माध्यम से अपने नये नन्द्नतत्व प्रसारित किये एवं सारे भारत में हलचल मचा दी। उन लोगों के नयेपन से कोलकाता के साहित्य प्रसाशकगण क्षुब्ध हुये। सितम्बर १९६४ को आन्दोलन के ११ सदस्यो के विरुद्ध अश्लीलता के आरोप में मुकदमा दायर हुया। मलय रायचौधुरी के लिखे हुये कविता प्रचण्ड बैद्युतिक क्षुतार को निम्न अदालत ने अश्लील करार देक्रर एक माह का काराद्ण्ड का आदेश दिया। उच्च अदालत ने कविता को अश्लील नहीं पाया एवं मलय को बाइज्जत बरी किया। मुकदमे के कारण सारे जगत में आन्दोलन को प्रचार मिला। भारत एवं बिश्व के प्रमुख सम्बाद तथा सहित्य पत्रिकाओं में उनके कॄति के चर्चे हुये। वर्तमान में आन्दोलनकारीयो पर शोधकार्य हो रहे है। उनके मेनिफेस्टो आदि ढाका बांग्ला अकादेमि तथा अमरिका के विश्वविद्यालयों में सुरक्षित किये गये है। गिरफ़्तारी एवं आन्दोलन में भाग लेने वाले कवि और लेखकगण जो गिरफतार हुये थे वे लोग अपनी नौकरी से निकाले गये थे। गिरफ़्तारी के समय उन लोगों को रस्सी बांधकर, हाथों में हथकड़ी पहनाकर बीच बाजार से आदालत तक पैदल ले जाया गया था। अध्यापक उत्त्म दाश एवं डक्टर विष्णुच्र्ण दे, जिन्होंने इस आन्दोलन पर शोधकार्य किया है, उनका कहना है कि यह आन्दोलन भारत के उत्तर-उपनिवेशबादी समाज का प्रतिफलन है। आन्दोलन के कवि एवं लेखक भाषा में अनुप्रबेश किये हुये उपनिबेशिय मनन-चिन्तन को झकझोर देने में जुटे रहे। कोलकाता प्रशासन के लिये यह दुश्चिन्ता पैदा करने में कामियाब हो गया था।
आरम्भिक दौर
समयताडित चिन्तातन्त्र से निकलकर स्थानिक चिन्तातन्त्र में प्रवेश करने के कारणही आंदोलनकारीयों के जीवनमें, कार्यकलापों में, लेखनमें जबरदस्त भुचाल आया, लेखन्प्रक्रिया में उथलपुथल दिखाइ दिये। यही कारण है कि वे लोग राजनीति, धर्म, स्वाधीनता, दर्शनभावना, चित्रकारि इत्यादि विषय पर भी मैनिफेस्टो प्रकाश किये। मुखौटा वितरण किये। कबरगाह, श्मशान, दारु के ठेक में, चौराहों में, बाजारों में, सिनेमा हाल के बाहर कविता पढने का बीडा उठाया। उनका मैनिफेस्टो या बुलेटिनभी एकही पन्ने का हुया करता था जो वे कोलकाता काफि हौस, कालेज एवम विश्वविद्यालयों में मुफ्त बाँटा करते थे। उत्पलकुमार बसु ने अपनी लम्बी कविता पोपेर समाधि कुण्डली के आकार में प्रकाशित किये थे। उनका कहना था कि वह प्रतियथार्थका निर्माण कर रहें हैं।
प्रतियथार्थ याने कि दार्शनिक इलाके कि रदबदल, डिसकोर्स में बदलाव, डिस्कारसिव प्रैकटिस में बदलाव, कथन भंडार में बदलाव, स्तरायण में बदलाव, उपलब्धि के स्तरायण में बदलाव। वे अन्त्यज शब्दों को बढावा दिये, शब्दार्थ में हल्ला बोला, निम्नवर्गीय कथनको सामने लाये, सीमालंघन घटया, युक्ति को आक्रमण किये, भाषिक भारसम्यहीनता को बढावा दिया, पंक्तियों को गतिचंचल किये, परोक्ष उक्तियों का भंण्डार बनाया, अपस्वर-उपस्वर का भंण्डार बनाया, खण्डबाक्य के प्रयोग को बढावा दिया, कविता में चित्रोंको काइनेटिक बनाया और बहुत सारे नये शैली के प्रवर्तन किये जो पहले अनुमोदित नहीं थे।
भुखी पीढी मुकदमा
३५ महीने लगातार चले मलय के खिलाफ मुकदमे में उनके समर्थन में गवाह थे सुनील गंगोपाध्याय, तरुण सन्याल, ज्योतिर्मय दत्त, सत्राजित दत्त एवं अजय हालदार। अचरज कि बात यह है कि मलय रायचौधुरी के खिलाफ सरकारि गवह थे शक्ति चट्टोपाध्याय, सुभाष घोष, सन्दीपन चट्टोपाध्याय तथा शैलेश्वर घोष। मलय के समर्थन में अपने पत्रिकायों में लेख लिखे थे धर्मवीर भारती, सच्चिदानंद वातसायन, फणीश्वर नाथ 'रेणु', राजकमल चौधरी, मुद्रारक्षस प्रमुख विद्वानो ने। हालांकि बंगालि साहित्यिक उस समय उनके समर्थन में आगे नहीं आये थे। विदेशों में तथा भारत के अन्य भाषा के साहित्यिक उनके समर्थन में मोर्चा खोला था।
भारत के बाहर स्वीकृति
भुखी पीढी के सदस्यों पर मुकदमा दायर होने से पहले ही भारत के अखबारों में उन लोगों के बारे में बहुत सारे खबरें प्रकाशित हो रहे थे। संवाद भारत के बाहर भी जा पंहुचा। बिटनिक कवि एवं सम्पादक लारेन्स फेरलिंघेट्टि ने अपने सिटि लाइटस ज्रर्नल के प्रथम संख्या (१९६३) में सदस्यों के लेख प्रकाश कर अमरिका के साहित्यकारों में आग्रह पैदा किये। उसके पश्चात योरोप एवं अमरिका में मानो भुखी पीढी के लेखन प्रकाश क्ररने का एक सिलसिला सा चल पडा। उनमें प्रधान-प्रधान प्रकाशन यंहां दिये गये:
भुखी पीढी सृजनकर्मों का कापिराइट
भुखी पीढी आंदोलनकारियों के सृजनकर्मों का कोइ कापिराइट नहीं होता है। वे लोग कहते हैं की यह अवधारणा उपनिवेशवादी है। रामायण, महाभारत, गीता, रामचरितमानस आदि के तरह ही उनका सृजनकर्म सभी के लिये है, बाजारु नहीं हैं उनके लेखन।
फिल्म
सन २०११ में श्रीजित मुखर्जी ने एक फिल्म बनायी है जिसमें प्रख्यात बांग्ला परिचालक गौतम घोष ने एक भूखी पीढी के कवि का चरित्र निभाया है।
कामकटंककटा
ऋषि वेदव्यास द्वारा रचित स्कन्द पुराण के कौमारिका खंड में एक कथा के अनुसार जब श्रीकृष्ण ने दैत्यराज मूर का वध किया था, (ततपश्चात श्रीकृष्ण को मुरारी नाम से पुकारे जाने लगा) उसी समय मोरवी ने अपने पिता के वध का बदला लेने के लिये श्रीकृष्ण को रणभूमि में युद्ध के लिये ललकारा... एवं उनसे युद्ध करने लगी, एवं श्रीकृष्ण के प्रत्येक अस्त्र को विफल करने लगी... अंतत: श्रीकृष्ण ने मोरवी का वध करने हेतु सुदर्शन चक्र धारण कर लिया, श्रीकृष्ण के ऐसा करते ही, देवी कामाख्या प्रकट होकर श्रीकृष्ण से मोरवी का वध ना करने के लिये कहा और मोरवी को कहा कि - "हे मोरवी, यह तुम्हारे भावी श्वसुर है, अतः इनसे क्षमा याचना करके, इनका आशीर्वाद प्राप्त करो..." तत्पश्चात मोरवी ने ऐसा ही किया।..
कालांतर में श्रीकृष्ण के आदेशानुसार महाबली भीमसेन-हिडिम्बा के पुत्र घटोत्कच के मोरवी द्वारा नियोजित शास्त्रार्थ की प्रतियोगिता जीतने पर मोरवी का विवाह घटोत्कच से करवा दिया गया।.. कुछ समय पश्चात घटोत्कच और मोरवी को एक पुत्र रत्न की प्राप्ति हुई, जिसका नाम बर्बरीक रखा गया।.. और आज जिन्हें हमें मोरवीनंदन खाटूश्याम जी के नाम से भी जानते हैं।.. मोरवी ने अपने पुत्र बर्बरीक को सभी सद्गुण सिखाते हुए यही शिक्षा दी कि मनुष्य जीवन का प्रथम कर्त्तव्य हारे हुए जीव का सहारा बनना है।.. उनकी इसी शिक्षा से उनके पुत्र बर्बरीक को आज हम सभी खाटू नरेश, तीन बाणधारी "हारे के सहारा, बाबा श्याम हमारा" के नाम से भी जानते हैं।..
उप कुलपति
उप कुलपति यह पदनाम अंग्रेज़ी के पदनाम वाइस चांसलर के अनुवाद से बना था। भारतीय विश्वविद्यालयों में पूर्व में, इनके प्रशासनिक/ अकादमिक मुखिया के लिए उप कुलपति प्रयुक्त हुआ करता था जो बाद में बदल कर कुलपति कर दिया गया।
ख्मेर साम्राज्य
ख्मेर साम्राज्य कम्बूजा में प्राचीन साम्राज्य था।
इसके ही काल में अंगकोर वाट का विशाल मन्दिर बना। यह विश्व का सबसे बडा मन्दिर समूह है।
इसकी स्थापना ९वीं शताब्दी में राजा सूर्यवर्मन द्वितीय ने किया।
वेमपति चिन्ना सत्यम
वेमपति चिन्ना सत्यम  को कला के क्षेत्र में सन १९९८ में भारत सरकार द्वारा [[पद्म भूषण से सम्मानित किया गया था। ये तमिलनाडु से हैं।
ब्रजेश मिश्र
ब्रजेश चन्द्र मिश्र (29 सितम्बर 1928 – 28 सितम्बर 2012) भारत के राजनयिक एवं राजनीतिज्ञ थे। वे अटल बिहारी वाजपेयी के प्रधानमंत्रित्व काल में भारत के मुख्य सचिव तथा राष्ट्रीय सुरक्षा सलाहकार रहे। उनके पिता श्री द्वारका प्रसाद मिश्र मध्य प्रदेश के मुख्यमंत्री रहे थे।
कैल्सियम अमोनियम नाइट्रेट
इसे किसान खाद के नाम से भी जाने जाते है,इसमें 8.1 % calcium पाये जाते है।
मिनार, भिकियासैण तहसील
मिनार, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नाशीजीव
नाशीजीव या पीडक (pest) उन वनस्पतियों या जन्तुओं को कहते हैं जो मानव या मानव-हित को नुकसान पहुँचाते हैं। ऐसे कीट कई चीजों के लिए नुकशान दायक है, जिनमें फसल, पशुधन और वानिकी शामिल हैं। इस शब्द का उपयोग उन जीवों के लिए भी किया जाता है जो उपद्रव का कारण बनते हैं, जैसे कि घर में। यें एक घातक महामारी रोग का कारण बन सकते है, विशेष रूप से प्लेग का। अपने व्यापक अर्थ में, एक कीट मानवता का प्रतियोगी है।
उन जानवरों को कीट कहा जाता है, जो फसलों को या परजीवी पशुओं को नुकसान पहुंचाते हैं, जैसे सेब पर मोदक, या कपास पर बोले वेविल। एक जानवर भी एक कीट हो सकता है जब यह एक जंगली पारिस्थितिकी तंत्र को नुकसान पहुंचाता है या मानव आवास के भीतर कीटाणुओं को पहुंचाता है। उदाहरणों में मानव रोग के वैक्टिरिया शामिल हैं, जैसे कि चूहों और पिस्सू जो प्लेग रोग को ले आते हैं, मच्छर जो मलेरिया, और टिक्स जो लाइम रोग को ले आते हैं।
अल्फाल्फा
रिज़का या अल्फाल्फा (मेडिकागो सटिवा एल.) मटर परिवार फबासिए का फूल देने वाला एक पौधा है जिसकी खेती एक महत्वपूर्ण चारे के फसल के रूप में की जाती है। यूनाइटेड किंगडम, ऑस्ट्रेलिया, दक्षिण अफ्रीका और न्यूजीलैंड में लुसर्न के रूप में जाना जाता है और दक्षिण एशिया में लुसर्न घास के रूप में. यह तिपतिया के समरूप दिखता है तथा छोटे बैंगनी रंग के फूल इस पर लगते हैं।
पारिस्थितिकी
अल्फाल्फा ठंडी के मौसम का एक बारहमासी फलीदार पौधा है, जो कि अपनी विविधता और जलवायु के आधार पर बीस वर्ष से भी अधिक जीवित रह सकता है। यह पौधा 1 m तक की ऊंचाई तक बढ़ता है और इसकी जड़ों की व्यवस्था खाफी गहरी होती है जो कभी-कभी 15 m तक होती है। जिस कारण इसकी जीने की क्षमता खासकर अकाल की स्थिति में अधिक होती है। इसमें टेट्राप्लोइड पित्रैक होते हैं।
यह पौधे स्व-विषाक्तता का प्रदर्शन करते हैं, जो कि पहले से ही उगे अल्फाल्फा में दूसरे अल्फाल्फा के बीजों के उगने को मुश्किल कर देता है। इस कारण यह सुझाया जाता है कि अल्फाल्फा के खेतों में अन्य नस्लों (उदाहरणतः मकई और गेहूं) को पुनः बीजारोपण से पहले उगाया जाना चाहिए।
संवर्धन
मुख्यतः इसका प्रयोग दूध देने वाले पशुओं के चारे के रूप में होता है - क्योंकि इसमें में प्रोटीन की मात्रा अधिक होती है तथा पचाने वाले रेशे अधिक होते हैं - गौण रूप में इसका इस्तेमाल मांस प्रदान करने वाले जानवरों, घोड़ों, भेड़ों और बकरियों के चारे के रूप में किया जाता है। इंसान भी अल्फाल्फा के अंकुरों को सलाद और सैंडविच में खाते हैं। सूखे अल्फाल्फा के पत्ते आहारीय वर्द्धकों के भिन्न रूप जैसे कि गोलियां, पावडर और चाय के व्यावसायिक रूप में उपलब्ध हैं। कुछ लोगों का विश्वास है कि अल्फाल्फा गांगेय होता है, एक ऐसा पदार्थ जो दुग्धता का वर्द्धन करता है।
अन्य फलीय पौधों की तरह इसके जड़ की ग्रंथिकाओं में सिनोरीहिज़ोबिएम मेलिलोटी, बैक्टीरिया होते हैं जो नाइट्रोजन की पूर्ति करते हैं, जिससे नाइट्रोजन के मिट्टी में उपलब्ध न होने के बाबजूद अधिक-प्रोटीन से युक्त चारे की पैदावार होती है। नाइट्रोजन को निर्धारित करने की क्षमता (जो कि मिट्टी के नाइट्रोजन की क्षमता को बढ़ा देती है) और पशु चारे के रूप में इसके प्रयोग ने कृषि उपयोगिता को बहुत अधिक बेहतर बना दिया है।
अल्फाल्फा को वसंत या पतझड़ में रोपा जा सकता है और अच्छे पानी से सिक्त मिट्टी जिसका 6.8-7.5 का तटस्थ pH होता है। अच्छी उपज के लिए पोटैशियम और फोस्फोरस का अनवरत स्तर जरुरी होता है। यह मिट्टी और सिंचाई के जल में नमक के स्तर को लेकर थोडा संवेदनशील होता है, हालांकि संयुक्त राज्य के सूखे दक्षिण-पशिमी इलाकों में इसकी खेती हो रही है, जहां कि खारापन एक उभरता हुआ मुद्दा है।   मिट्टी जो कम उपजाऊ हैं उनमें खाद या रासायनिक खाद डाल के उपजाऊ बनाया जा सकता है, पर pH का निर्धारण खासतौर पर महत्वपूर्ण है। सामान्यतः बीजारोपण के दर को 13-20 किलोग्राम/प्रति हेक्टेअर (12-25 पाउंड/प्रति एकड़) की सिफारिश की जाती है। कभी-कभी सहयोगी फसल को लगाया जाता है ताकि अपतृण और मिट्टी के कटाव की समस्याएं कम हों, पर यह रौशनी, पानी और पोषक तत्वों को लेकर प्रतिस्पर्द्धा का कारण हो सकते हैं।
अधिकांश जलवायु में अल्फाल्फा को तीन या चार बार काटा जाता है, परन्तु एरिजोना और दक्षिणी कैलिफोर्निया में साल में 12 बार होती है। आदर्श रूप में प्रति हेक्टेयर लगभग 8 टन (छोटे चार टन प्रति एकड़) परन्तु 20 टन प्रति हेक्टेयर (छोटे 16 टन प्रति एकड़) की पैदावार का लेखा भी प्राप्त होता है। पैदावार क्षेत्र, मौसम और काटने से पहले पकने के स्तर को लेकर अंतर होता है। आगे की फसल काटने पर पैदावार की बढ़ोतरी तो होती है परन्तु पोषक तत्वों की मात्रा में कमी आती है।
अल्फाल्फा को कीट आकर्षक माना जाता है, क्योंकि यह बहुत कीटों को अपनी ओर आकर्षित करता है। कुछ कीट जैसे अल्फाल्फा घुन, माहू, आर्मीवोर्म और आलू पत्ताफतिंगा अल्फाल्फा की पैदावार को नाटकीय रूप से कम कर सकता है, खासकर दूसरी कटाई के दौरान जब मौसम गर्म होता है। कभी-कभी रसायन नियंत्रण का इस्तेमाल इसे रोकने के लिए किया जाता है। अल्फाल्फा जड़ों के सड़ने को लेकर भी संवेदनशील होता है जिनमें फाइटोपथोरा, राइजोटोनिया, और टेक्सस जड़ों की सड़न भी शामिल है।
कटाई
जब अल्फाल्फा का इस्तेमाल सूखे घांस के रूप में किया जाता है, तो उसे काट कर गट्ठा बनाया जाता है। खुले सूखे घास का ढेर अभी भी बहुत सारे क्षेत्रों में इस्तेमाल होता है, परन्तु गट्ठो को आसानी से ढुलाई, जमा करें, तथा चारे को आसानी से खिलाने में किया जा सकता है। आदर्श रूप में, पहली कटाई कली देने के समय होनी चाहिए और दूसरी जब फूल पैदा होने लगे हों, या तब जब फूल एक-दहाई खिलने की स्थिति में हो क्योंकि उस समय कार्बोहाइड्रेट की मात्रा अधिक होती है। हाथ की कटाई की अपेक्षा जब खेती के उपकरणों का इस्तेमाल किया जाता है तब स्वैथर अल्फाल्फा को काट कर घास की एक पट्टी विंडरोस की कतार में व्यवस्थित कर देता है। वे क्षेत्र जहां अल्फाल्फा खुद से जल्दी नहीं सूखते वहां एक मशीन जिसे मोवर-कंडिशनर कहते हैं उसका इस्तेमाल चारे को काटने के लिए किया जाता है। मोवर-कंडिशनर में रोलर या सांट का एक सेट होता है जो मोवर के ऊपर से गुजरते हुए तने को मोड देता है और तोड़ देता है, जिससे अल्फाल्फा जल्दी सूख जाता है। अल्फाल्फा के एक बार सूखने के बाद एक ट्रैक्टर गठरी बनाने वाले मशीन को खींचता है जो कि चारे को गठरी के रूप में जमा देता है।
कई प्रकार के घांस के गट्ठरों का इस्तेमाल अल्फाल्फा के लिए किया जाता है। छोटे जानवरों के लिए और एक घोड़े के लिए, अल्फाल्फा को को दो, तीन या इसी प्रकार छह सूत्र "चौकोर" गट्ठर-जो कि वास्तव में रेक्टेंगुलर होते हैं तथा जो आदर्श रूप में 40 x 45 x 100 cm (14 में x 18 में x 38 में) के रूप में बांधा जाता है, सूत्र वाले गट्ठरों में बांधे जाते हैं। छोटे चौकोर गट्ठे नमी के आधार पर 25 – 30 किलोग्राम (50 – 70 पाउंड) के बीच वजनदार हो सकते हैं और इन्हें आसानी से छोटे-छोटे तहों में अलग किया जा सकते हैं। पशु-फार्म आदर्श रूप में 1.4 से 1.8 मीटर (4 से 6 फीट) के आयतन के बड़े गट्ठरों का इस्तेमाल करते हैं जिनका वज़न 500 to 1,000 kg, (1000 to 2000 lbs) के बीच में होता है। इन गट्ठरों को स्थायी चारे के स्थान में या विशाल चारागाह में घोड़ों के समूह के लिए रखा जा सकता है, या फिर इन्हें जमीन पर खोलकर पशुओं कि एक विशाल झुण्ड के लिया रखा जा सकता है। गट्ठरों को चढाने और ढेर बनाने में एक ट्रैक्टर का इस्तेमाल किया जाता है जिसमें स्पाईक लगा होता है, जिसे गट्ठरे के फावड़े के रूप में जाना जाता है, यह गठरे को बीच में से चीर देता है। या इनका नियोजन ग्रेपल (पंजे) द्वारा किया जा सकता है जो कि ट्रैक्टर के आगे लगा होता है। हाल की नयी खोज विशाल "चौकोर" गट्ठर हैं, जो कि छोटे चौकोरों के अनुपात में ही होते हैं, परन्तु विशाल होते हैं। इन गट्ठरों के आकार को इसलिए व्यवस्थित किया गया ताकि ये सपाट ताल वाले ट्रकों में आसानी से बैठ जायें. पश्चिमी संयुक्त राज्य में यह एक आम बात है।
जब दूध देने वाले पशु के चारे के रूप में अल्फाल्फा का प्रयोग किया गया जाता है तब उसे एन्सिलिंग की प्रक्रिया से चारा बनाया जाता है। सूखे घांस के रूप में उसे सुखाने के बजाय अल्फाल्फा को अच्छी तरह काटा जाता है, तथा सीलों, गड्ढों और बोरियों में खमीर के लिए रखा जाता है, जहां भी ऑक्सीजन की पूर्ति को सीमित किया जा सके ताकि खमीर संभव हो। अल्फाल्फा के इस वात निरपेक्ष खमीर के कारण पोषक तत्वों का स्तर बना रहता है जो कि ताजे चारे में देखने को मिलता है तथा सूखे चारे के मुकाबले यह दूध देने वाले पशुओं के लिए काफी स्वादिष्ट होता है। कई मामलों में, अल्फाल्फा सिलेज में कई अन्य जीवाणुओं को संचारित किया जाती है ताकि खमीरी की गुणवत्ता में बढोतरी हो और सिलेज के वाट व्यवस्था में संतुलन आये।
वैश्विक उत्पादन
अल्फाल्फा दुनिया में सबसे अधिक उपजाए जाने वाली फली है। 2006 में दुनिया भर में इसका उत्पादन लगभग 436 लाख टन के आसपास में था।. दुनिया भर में अमेरिका अल्फाल्फा का सबसे बड़ा निर्माता है, लेकिन इसके लिए उपयुक्त क्षेत्र को अर्जेंटीना (मुख्य रूप घास), ऑस्ट्रेलिया, दक्षिण अफ्रीका और मिडिल इस्ट में पाया गया।
संयुक्त राज्य अमेरिका के भीतर, अल्फाल्फा उगाने वाले अग्रणी राज्यों में कैलिफोर्निया, साउथ डकोटा और विस्कोन्सिन हैं। ऊपरी मध्य-पश्चिमी राज्य अमेरिकी उत्पादन में 50% का योगदान देते हैं, पूर्वोत्तर राज्यों में 10%, पश्चिमी राज्यों में 40% और दक्षिणी राज्यों में लगभग कुछ नहीं। अल्फाल्फा में अनुकूलन की व्यापक सीमा होती है और इसे अत्यंत ठन्डे उत्तरी मैदानों से लेकर ऊंची पर्वतीय घाटियों में, उच्च शीतोष्ण कृषि क्षेत्रों से लेकर भूमध्य सागरीय जलवायु और गर्म रेगिस्तानों में उगाया जा सकता है।
अल्फाल्फा और मक्खियां
अल्फाल्फा के बीज के उत्पादन के लिए परागणों की मौजूदगी की जरूरत पड़ती है जब अल्फाल्फा के खेत खिलने की स्थिति में होते हैं। अल्फाल्फा का परागणन थोडा-बहुत कठिन होता है, क्योंकि पश्चिमी मधुमक्खियां, जिनका इस्तेमाल परागणों के रूप में किया जाता है, इस काम के लायक नहीं होते हैं; अल्फाल्फा फूल के पराग को ग्रहण करने वाला पेंदा अक्सर हिल जाता है और पराग गिराने वाली मधुमक्खी के सर से जा टकराता है, जो कि चारा ढूंढ रहे मधुमक्खी को पराग स्थानांतरित करने में मदद करता है। लेकिन पश्चिमी मधुमक्खियां बार-बार सर पर चोट खाना पसंद नहीं करतीं, वे इस क्रिया को फूल के बगल से पराग खींच कर परास्त करती है। इस प्रकार मधुमक्खियां केवल पराग इकट्ठा कर लेती हैं पर परागण इकट्ठा नहीं करतीं, इस प्रकार दूसरे फूल पर जाने पर वे उसका परागणन नहीं करतीं. चूंकि वृद्ध मधुमक्खियां, अल्फाल्फा का परागणन अच्छी तारा नहीं कर पातीं, ज्यादातर परागणन युवा मधुमक्खियों द्वारा होता है जिन्होंने बिना पराग को ग्रहण करने वाले पेंदे से टकराए वगैर फूल से चोरी करने की जादूगरी अभी नहीं सीखी है। जब पश्चिमी मधुमक्खियों का इस्तेमाल अल्फाल्फा को परागणित करने के लिए किया जाता है तब मक्खियों वाला खेत को मक्खियों के ऊंचे दर से भर देता है ताकि युवा मधुमक्खियों की संख्या में अधिकता आये।
आजकल आल्फाल्फा लीफकट्टर मधुमक्खी का बड़े पैमाने में इस समस्या के गतिरोद्धक के रूप में इस्तेमाल किया जा रहा है। एकांतवासी परन्तु मिलनसार मध्मक्खी की यह नस्ल छतों का निर्माण नहीं करतीं या शहद जमा नहीं करतीं हैं तथा अल्फाल्फा के परागणन में उपयोगी होती हैं। इनका निवास वैयक्तिक लकड़ी के सुरंगों अथवा प्लास्टिक की वस्तुओं में होता है, जिनकी पूर्ति अल्फाल्फा के बीज उगाने वालों द्वारा की जाती है। लीफकट्टर मधुमक्खियों का इस्तेमाल प्रशांतीय उत्तरपश्चिम के भागों में किया जाता है, वहीं पश्चिमी मधुमक्खियां कैल्फोर्निया के बीज उत्पाद में प्रभुता रखती हैं।
एक छोटी तादाद में अल्फाल्फा का उत्पादन क्षार मधुमक्खियों द्वारा होता है, ज्यादातर यह उत्तरपश्चिमी संयुक्त राज्य में होता है। इनका पालन-पोषण खेत के पास ही की क्यारियों में होता है। इन मक्खियों की अपनी समस्यायें होती हैं। ये अन्य मधुमक्खियों की तरह वहनीय नहीं होतीं और जब नए क्षेत्रों में जब खेत जोते जाते हैं, तब इन मक्खियों को बड़े होने में काफी मौसम लाग जाते हैं। आज भी खेतों के फूल देने के समय में मधुमक्खियों को ट्रकों द्वारा स्थानांतरित किया जाता है।
प्रकार
इस महत्वपूर्ण पौधे को लेकर उल्लेखनीय शोध कार्य और विकास हुआ है। पुराने कल्टीवार जैसे कि ‘वर्नल’ सालों तक मानक रहे हैं, परन्तु कई अच्छे सार्वजनिक और निजी प्रकार आज उपलब्ध हैं और वे विशेष जलवायु के अनुकूलन में समर्थ हैं। US में निजी कम्पनियां प्रति वर्ष कई नए प्रकारों को जारी करती है।
कई प्रकार पतझड़ में, न्यून तापमान और छोटे दिनों के वजह से निष्क्रिय हो जाते हैं। 'गैर-निष्क्रिय' प्रकार जो की सारी सर्दी भर में पनपते हैं, इन प्रकारों को लंबे-मौसम वाले पर्यावरण जैसे मेक्सिको, एरिज़ोना और दक्षिणी कैलिफोर्निया में जोता जाता है, जहां कि ‘निष्क्रिय’ प्रकारों को उपरी मध्यपश्चिम, कनाडा और उत्तरी पूर्व के इलाकों में जोता जाता है। 'गैर-निष्क्रिय' प्रकार अधिक उपज दे सकते हैं, परन्तु शीत जलवायु में वे सर्दी की मार को लेकर संदेहास्पद होते हैं और ये सतात्य की क्षमता में दीन होते हैं।
ज्यादार अल्फाल्फा कल्टीवर सिकल मेडिक (एम. फलकाटा), अल्फाल्फा का एक जंगली प्रकार जो प्राकृतिक रूप में ''एम. सटिवा के साथ सैंड लुसर्न (एम. सटिवा एसएसपी. वारिया'') के उत्पाद के लिए संकरन करता है। यह नस्ल बैंगनी फूल अथवा या फिर सिकल मेडीक के फूल ग्रहण करता है, जिसे यह नाम इसके रेतीले मिट्टी में स्वाभाविक रूप से बढ़ने के कारण दिया जाता है। पिछले दशकों में अल्फाल्फा के विकास में ज्यादातर सहायक कारण थे बारिश के सालों में अच्छी तरह नहीं सींचे गए मिट्टी पर बिमारियों से बचाव, शीत जलवायु में अधिक सर्दी को सहने की योग्यता तथा अधिक पत्तों का उत्पाद शामिल रहा है। बहु-पत्तों वाले प्रकार में प्रति पत्ते में तीन छोटी पत्तियां होती हैं, जो की वज़न के आधार पर पोषक-तत्व की मात्रा को बढ़ा देती है क्योंकि एक ही तने पर अब ज्यादा पत्ते होते हैं।
द केलिफोर्निया अल्फाल्फा वर्कग्रुप (युसी डेविस) के पास अल्फाल्फा के प्रकारों के परीक्षा आंकड़ों का दिनांक सूची  स्थानों के साथ है, साथ ही साथ प्रत्येक वर्ष के कृषि-विज्ञान विकास विवरण भी हैं।
आनुवंशिक रूप से संशोधित अल्फाल्फा
राउंडअप रेडी, मोनसान्टो कम्पनी द्वारा अधिकृत अनुवांशिक रूप से संशोद्धित अल्फाल्फा का एक प्रकार है जो कि मोनसान्टो गलाइफोसेट का प्रतिरोधी है। हालांकि चौड़े पत्ते वाले पौधे, जिनमें सामान्य अल्फाल्फा भी शामिल है राउंडअप को लेकर थोड़े संवेदनशील हैं, फिर भी उत्पादक राउंडअप रेडी अल्फाल्फा का छिड़काव राउंडअप के साथ कर सकते हैं जो कि अल्फाल्फा के फसल को बिना नुकसान पहुंचाए अपतृण का नाश कर देती है।
अमेरिका में कानूनी मुद्दे
राउंडअप रेडी अल्फाल्फा को यूनाईटेड स्टेटेस में 2005-2007 से बेचा गया और 21000000 acre में से 300000 acre से अधिक का रोपण किया गया। हालांकि 2006 में, ओर्गेनिक किसानों ने अनुवांशिक रूप से संशोधित अल्फाल्फा का अपने फसल पर प्रभाव को लेकर चिंतित हुए तथा मोनसान्टो (मोनसान्टो कम्पनी वी. गेर्टसन सीड फर्म्स पर नालिश कर दिया। इसके प्रतिक्रिया स्वरूप मई 2007 में, कैलिफोर्निया के जिला न्यायलय ने एक आदेश जारी किया जिसमें किसानों पर राउंडअप रेडी की खेती को लेकर तब तक पाबन्दी लगा दी गई जब तक कि अमेरिकी कृषि-विभाग (USDA) अनुवांशिक रूप से अभियंत्रित फसल के पर्यावरणीय प्रभाव का अध्ययन न कर ले. परिणाम स्वरूप USDA ने भविष्य में राउंडअप रेडी अल्फाल्फा की खेती पर रोक लगा दी। अभियोग के मुख्य मुद्दे में यह सम्भावना जताई गई कि राउंडअप प्रतिरोधकता दूसरे फसलों को भी संक्रमित कर देगी, जिनमें दूसरे फसल और अपतृण शामिल होंगे, जो कि महत्वपूर्ण कीटनाशक राउंडअप के प्रति अहम कीटों को प्रतिरोधक बना देंगे; साथ ही साथ सबसे बड़ी चिंता जैविक अल्फाल्फा के दूषण को लेकर थी। 21 जून 2010 को, US सुप्रीम कोर्ट ने इस मुद्दे को लेकर निर्णय जारी किया। निर्णय का प्रभाव अधिक स्पष्ट नहीं है, क्योंकि दोनों खेमे में जीत का दावा करते दिख रहे हैं। द अटलांटिक वेबसाईट पर बेरी इस्टब्रुक के अनुसार.
"हालांकि तकनिकी रूप से मोनसान्टो जीता है परन्तु निचले न्यायालय द्वारा दिए गए निर्णयों का समर्थन किया गया, जिसका मतलब यह हुआ कि व्यवसायिक पैमाने पर जीएम अल्फाल्फा को वैध रूप से कई नियामक अवरोधों से मुक्त होना होगा. और एक निर्णय जिसका व्यापक प्रभाव भविष्य के जीएम मामलों पर पड़ सकता है, वह है न्याय अधिकारीयों का यह मानना कि जीएम फसल संकर-परागण द्वारा पर्यावरणीय नुकसान पहुंचा सकते हैं।"
अल्फाल्फा में फाइटोएस्ट्रोजेन
अल्फाल्फा दूसरे, फलीय फसलों की तरह फाइटोएस्ट्रोजेन का एक जानामाना स्रोत है। अल्फाल्फा चरने के कारण भेड़ों की उर्वरता में कमी आई है।
चिकित्सीय प्रयोग
अल्फाल्फा का प्रयोग का हर्बल दवाईयों के रूप में करीब 1,500 वर्षों से हो रहा है। अल्फाल्फा में प्रोटीन, कैल्शियम और अन्य धातुओं का, विटामिनों में B समूह, विटामिन C, विटामिन E और विटामिन K का अधिक्य होता है।
१९३१
1931 एक वर्ष है।
फणिकेश्वर महादेव मंदिर,फिंगेश्वर,रायपुर
फणिकेश्वर महादेव मंदिर छत्तीसगढ़ राज्य के रायपुर जिले में फिंगेश्वर नगर में स्थित है। यह स्मारक छत्तीसगढ़ राज्य द्वारा संरक्षित है।
फूल और आग (1999 फ़िल्म)
फूल और आग 1999 में बनी हिन्दी भाषा की फिल्म है।
गुरुकुमार बालचंद्र पारुलकर
गुरुकुमार बालचंद्र पारुलकर  को चिकित्सा विज्ञान के क्षेत्र में सन १९९८ में भारत सरकार द्वारा [[पद्म भूषण से सम्मानित किया गया था। ये महाराष्ट्र से हैं।
मिशेल अफ्लाक
मिशेल अफलाक: Michel Aflaq (ميشيل عفلق‏ अरब बाथ सोशलिस्ट पार्टी के संस्थापक थे।
अफगानिस्तान के शहरों की सूची
यह सूची अफगानिस्तान के बारह प्रमुख नगरों की है।
अफगानिस्तान में अब आने वाले शहर या अब अफगानिस्तान से लगे शहर जो कभी यहां आते थे के प्राचीन नामों की सूची।
बंदेया गाँव, भगवानपुर (बेगूसराय)
बंदेया भगवानपुर, बेगूसराय, बिहार स्थित एक गाँव है।
पनागिपल्ली वेणुगोपाल
पनागिपल्ली वेणुगोपाल  को चिकित्सा विज्ञान के क्षेत्र में सन १९९८ में भारत सरकार द्वारा [[पद्म भूषण से सम्मानित किया गया था। ये दिल्ली से हैं।
समर ग्लौ
समर लिन ग्लौ (Summer Lyn Glau, जन्म २४ जुलाई १९८१) एक अमेरिकी अभिनेत्री हैं, जो काल्पनिक विज्ञान शृंखला फ़ायरफ़्लाई में "रिवर ताम" व टर्मिनेटर: द सराह कॉनर क्रॉनिकल्स में निभाई, "कैमरोन" की भूमिका के लिए प्रसिद्ध हैं।
भरतपुर नं. २, हल्द्वानी तहसील
'''भरतपुर नं. २, हल्द्वानी तहसील''' में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
राजेंद्र सिंह परोदा
राजेंड्र सिंह परोदा  को विज्ञान एवं अभियांत्रिकी के क्षेत्र में सन १९९८ में भारत सरकार द्वारा पद्म भूषण से सम्मानित किया गया था। ये अजमेर से हैं।
स्वामी सुदर्शन नाथ
स्वामी सुदर्शननाथ जी, साधना सिद्धि विज्ञान पत्रिका के स्वामी हैं । वे डॉ॰ नारायण दत्त श्रीमाली जी के पट्ट शिष्य हैं। उनके द्वारा प्रकाशित पत्रिका साधना सिद्धि विज्ञान मे विभिन्न सनातन धर्म के देवी देवताओं की पूजन पद्धतियाँ प्रकाशित की जाती हैं । वे महाविद्या साधक परिवार के संस्थापक हैं । जो मंत्र तंत्र साधनाओं के प्रचार प्रसार तथा शिक्षा के लिए क्रियाशील है ।
उनका कार्यालय भोपाल मध्य प्रदेश मे स्थापित है ।
साधना सिद्धि विज्ञान कार्यालय
जास्मीन - 429
न्यू मिनाल रेजीडेंसी
जे. के. रोड, भोपाल [म.प्र.]
दूरभाष : (0755)
4269368,4283681,4221116 वेबसाइट:-
www.namobaglamaa.org
यूट्यूब चेनल :-
आपने लुप्त हो रहे साधनात्मक ज्ञान को साधना सिद्धि विज्ञान पत्रिका के माध्यम से जन सुलभ कराया है। दस महाविद्याओं पर जितना ज्ञान तथा विवेचन आपने किया है वह अपने आप में एक मिसाल है.शरभ तन्त्र से लेकर महाकाल संहिता और कामकलाकाली तन्त्र से लेकर गुह्यकाली तक तन्त्र का कोइ क्षेत्र आपके[ Swami Sudarshan Nath Ji ] की सीमा से परे नहीं है.
एक विराट व्यक्तित्व जिसने अपने अंदर स्वामी निखिलेश्वरानंद जी [डा नारायण दत्त श्रीमाली जी ] के ज्ञान को संपूर्णता के साथ समाहित किया है.
अन्ना हजारे
आरंभिक जीवन
अन्ना हजारे का जन्म १५ जून १९३७ को महाराष्ट्र के अहमदनगर के रालेगन सिद्धि गाँव के एक मराठा किसान परिवार में हुआ था। उनके पिता का नाम बाबूराव हजारे और माँ का नाम लक्ष्मीबाई हजारे था। उनका बचपन बहुत गरीबी में गुजरा। पिता मजदूर थे तथा दादा सेना में थे। दादा की तैनाती भिंगनगर में थी। वैसे अन्ना के पूर्वंजों का गाँव अहमद नगर जिले में ही स्थित रालेगन सिद्धि में था। दादा की मृत्यु के सात वर्षों बाद अन्ना का परिवार रालेगन आ गया। अन्ना के छह भाई हैं। परिवार में तंगी का आलम देखकर अन्ना की बुआ उन्हें मुम्बई ले गईं। वहाँ उन्होंने सातवीं तक पढ़ाई की। परिवार पर कष्टों का बोझ देखकर वे दादर स्टेशन के बाहर एक फूल बेचनेवाले की दुकान में ४० रुपये के वेतन पर काम करने लगे। इसके बाद उन्होंने फूलों की अपनी दुकान खोल ली और अपने दो भाइयों को भी रालेगन से बुला लिया।
व्यवसाय
वर्ष १९६२ में भारत-चीन युद्ध के बाद सरकार की युवाओं से सेना में शामिल होने की अपील पर अन्ना १९६३ में सेना की मराठा रेजीमेंट में ड्राइवर के रूप में भर्ती हो गए। अन्ना की पहली नियुक्ति पंजाब में हुई। १९६५ में भारत-पाकिस्तान युद्ध के दौरान अन्ना हजारे खेमकरण सीमा पर नियुक्त थे। १२ नवम्बर १९६५ को चौकी पर पाकिस्तानी हवाई बमबारी में वहाँ तैनात सारे सैनिक मारे गए। इस घटना ने अन्ना के जीवन को सदा के लिए बदल दिया। इसके बाद उन्होंने सेना में १३ और वर्षों तक काम किया। उनकी तैनाती मुंबई और कश्मीर में भी हुई। १९७५ में जम्मू में तैनाती के दौरान सेना में सेवा के १५ वर्ष पूरे होने पर उन्होंने स्वैच्छिक सेवा निवृत्ति ले ली। वे पास के गाँव रालेगन सिद्धि में रहने लगे और इसी गाँव को उन्होंने अपनी सामाजिक कर्मस्थली बनाकर समाज सेवा में जुट गए।
सामाजिक कार्य
१९६५ के युद्ध में मौत से साक्षात्कार के बाद नई दिल्ली रेलवे स्टेशन पर उन्होंने स्वामी विवेकानंद की एक पुस्तक 'कॉल टु दि यूथ फॉर नेशन' खरीदी। इसे पढ़कर उनके मन में भी अपना जीवन समाज को समर्पित करने की इच्छा बलवती हो गई। उन्होंने महात्मा गांधी और विनोबा भावे की पुस्तकें भी पढ़ीं। १९७० में उन्होंने आजीवन अविवाहित रहकर स्वयं को सामाजिक कार्यों के लिए पूर्णतः समर्पित कर देने का संकल्प कर लिया।
रालेगन सिद्धि
मुम्बई पदस्थापन के दौरान वह अपने गाँव रालेगन आते-जाते रहे। वे वहाँ चट्टान पर बैठकर गाँव को सुधारने की बात सोचा करते थे। १९७८ में स्वैच्छिक सेवा निवृत्ति लेकर रालेगन आकर उन्होंने अपना सामाजिक कार्य प्रारंभ कर दिया। इस गाँव में बिजली और पानी की ज़बरदस्त कमी थी। अन्ना ने गाँव वालों को नहर बनाने और गड्ढे खोदकर बारिश का पानी इकट्ठा करने के लिए प्रेरित किया और स्वयं भी इसमें योगदान दिया। अन्ना के कहने पर गाँव में जगह-जगह पेड़ लगाए गए। गाँव में सौर ऊर्जा और गोबर गैस के जरिए बिजली की सप्लाई की गई। उन्होंने अपनी ज़मीन बच्चों के हॉस्टल के लिए दान कर दी और अपनी पेंशन का सारा पैसा गाँव के विकास के लिए समर्पित कर दिया। वे गाँव के मंदिर में रहते हैं और हॉस्टल में रहने वाले बच्चों के लिए बनने वाला खाना ही खाते हैं। आज गाँव का हर शख्स आत्मनिर्भर है। आस-पड़ोस के गाँवों के लिए भी यहाँ से चारा, दूध आदि जाता है। यह गाँव आज शांति, सौहार्द एवं भाईचारे की मिसाल है।
महाराष्ट्र भ्रष्टाचार विरोधी जन आंदोलन १९९१
१९९१ में अन्ना हजारे ने महाराष्ट्र में शिवसेना-भाजपा की सरकार के कुछ 'भ्रष्ट' मंत्रियों को हटाए जाने की माँग को लेकर भूख हड़ताल की। ये मंत्री थे- शशिकांत सुतर, महादेव शिवांकर और बबन घोलाप। अन्ना ने उन पर आय से अधिक संपत्ति रखने का आरोप लगाया था। सरकार ने उन्हें मनाने की बहुत कोशिश की, लेकिन अंतत: उन्हें दागी मंत्रियों शशिकांत सुतर और महादेव शिवांकर को हटाना ही पड़ा। घोलाप ने अन्ना के खिलाफ़ मानहानि का मुकदमा दायर किया। अन्ना अपने आरोप के समर्थन में न्यायालय में कोई साक्ष्य पेश नहीं कर पाए और उन्हें तीन महीने की जेल हो गई। तत्कालीन मुख्यमंत्री मनोहर जोशी ने उन्हें एक दिन की हिरासत के बाद छोड़ दिया। एक जाँच आयोग ने शशिकांत सुतर और महादेव शिवांकर को निर्दोष बताया। लेकिन अन्ना हजारे ने कई शिवसेना और भाजपा नेताओं पर भी भ्रष्टाचार में लिप्त होने के आरोप लगाए।
सूचना का अधिकार आंदोलन १९९७-२००५
१९९७ में अन्ना हजारे ने सूचना का अधिकार अधिनियम के समर्थन में मुंबई के आजाद मैदान से अपना अभियान शुरु किया। ९ अगस्त २००३ को मुंबई के आजाद मैदान में ही अन्ना हजारे आमरण अनशन पर बैठ गए। १२ दिन तक चले आमरण अनशन के दौरान अन्ना हजारे और सूचना का अधिकार आंदोलन को देशव्यापी समर्थन मिला। आख़िरकार २००३ में ही महाराष्ट्र सरकार को इस अधिनियम के एक मज़बूत और कड़े विधेयक को पारित करना पड़ा। बाद में इसी आंदोलन ने राष्ट्रीय आंदोलन का रूप ले लिया। इसके परिणामस्वरूप १२ अक्टूबर २००५ को भारतीय संसद ने भी सूचना का अधिकार अधिनियम पारित किया। अगस्त २००६, में सूचना का अधिकार अधिनियम में संशोधन प्रस्ताव के खिलाफ अन्ना ने ११ दिन तक आमरण अनशन किया, जिसे देशभर में समर्थन मिला। इसके परिणामस्वरूप, सरकार ने संशोधन का इरादा बदल दिया।
महाराष्ट्र भ्रष्टाचार विरोधी आंदोलन २००३
२००३ में अन्ना ने कांग्रेस और एनसीपी सरकार के चार मंत्रियों; सुरेश दादा जैन, नवाब मलिक, विजय कुमार गावित और पद्मसिंह पाटिल को भ्रष्ट बताकर उनके ख़िलाफ़ मुहिम छेड़ दी और भूख हड़ताल पर बैठ गए। तत्कालीन महाराष्ट्र सरकार ने इसके बाद एक जाँच आयोग का गठन किया। नवाब मलिक ने भी अपने पद से त्यागपत्र दे दिया। आयोग ने जब सुरेश जैन के ख़िलाफ़ आरोप तय किए तो उन्हें भी त्यागपत्र देना पड़ा।
लोकपाल विधेयक आंदोलन
देखें मुख्य लेख जन लोकपाल विधेयक आंदोलन
जन लोकपाल विधेयक (नागरिक लोकपाल विधेयक) के निर्माण के लिए जारी यह आंदोलन अपने अखिल भारतीय स्वरूप में ५ अप्रैल २०११ को समाजसेवी अन्ना हजारे एवं उनके साथियों के जंतर-मंतर पर शुरु किए गए अनशन के साथ आरंभ हुआ, जिनमें मैग्सेसे पुरस्कार विजेता अरविंद केजरीवाल, भारत की पहली महिला प्रशासनिक अधिकारी किरण बेदी, प्रसिद्ध लोकधर्मी वकील प्रशांत भूषण, आदि शामिल थे। संचार साधनों के प्रभाव के कारण इस अनशन का प्रभाव समूचे भारत में फैल गया और इसके समर्थन में लोग सड़कों पर भी उतरने लगे। इन्होंने भारत सरकार से एक मजबूत भ्रष्टाचार विरोधी लोकपाल विधेयक बनाने की माँग की थी और अपनी माँग के अनुरूप सरकार को लोकपाल बिल का एक मसौदा भी दिया था। किंतु मनमोहन सिंह के नेतृत्व वाली तत्कालीन सरकार ने इसके प्रति नकारात्मक रवैया दिखाया और इसकी उपेक्षा की। इसके परिणामस्वरूप शुरु हुए अनशन के प्रति भी उनका रवैया उपेक्षा पूर्ण ही रहा। लेकिन इस अनशन के आंदोलन का रूप लेने पर भारत सरकार ने आनन-फानन में एक समिति बनाकर संभावित खतरे को टाला और १६ अगस्त तक संसद में लोकपाल विधेयक पारित कराने की बात स्वीकार कर ली। अगस्त से शुरु हुए मानसून सत्र में सरकार ने जो विधेयक प्रस्तुत किया वह कमजोर और जन लोकपाल के सर्वथा विपरीत था। अन्ना हजारे ने इसके खिलाफ अपने पूर्व घोषित तिथि १६ अगस्त से पुनः अनशन पर जाने की बात दुहराई। १६ अगस्त को सुबह साढ़े सात बजे जब वे अनशन पर जाने के लिए तैयारी कर रहे थे, तब दिल्ली पुलिस ने उन्हें घर से ही गिरफ्तार कर लिया। उनके टीम के अन्य लोग भी गिरफ्तार कर लिए गए। इस खबर ने आम जनता को उद्वेलित कर दिया और वह सड़कों पर उतरकर सरकार के इस कदम का अहिंसात्मक प्रतिरोध करने लगी। दिल्ली पुलिस ने अन्ना को मजिस्ट्रेट के सामने पेश किया। अन्ना ने रिहा किए जाने पर दिल्ली से बाहर रालेगाँव चले जाने या ३ दिन तक अनशन करने की बात अस्वीकार कर दी। उन्हें ७ दिनों के न्यायिक हिरासत में तिहाड़ जेल भेज दिया गया। शाम तक देशव्यापी प्रदर्शनों की खबर ने सरकार को अपना कदम वापस खींचने पर मजबूर कर दिया। दिल्ली पुलिस ने अन्ना को सशर्त रिहा करने का आदेश जारी किया। मगर अन्ना अनशन जारी रखने पर दृढ़ थे। बिना किसी शर्त के अनशन करने की अनुमति तक उन्होंने रिहा होने से इनकार कर दिया। १७ अगस्त तक देश में अन्ना के समर्थन में प्रदर्शन होता रहा। दिल्ली में तिहाड़ जेल के बाहर हजारों लोग डेरा डाले रहे। १७ अगस्त की शाम तक दिल्ली पुलिस रामलीला मैदान में ७ दिनों तक अनशन करने की इजाजत देने को तैयार हुई। मगर अन्ना ने ३० दिनों से कम अनशन करने की अनुमति लेने से मना कर दिया। उन्होंने जेल में ही अपना अनशन जारी रखा। अन्ना को रामलीला मैदान में १५ दिन की अनुमति मिली और १९ अगस्त से अन्ना राम लीला मैदान में जन लोकपाल बिल के लिये अनशन जारी रखने पर दृढ़ थे। २४ अगस्त तक तीन मुद्दों पर सरकार से सहमति नहीं बन पायी। अनशन के 10 दिन हो जाने पर भी सरकार अन्ना का अनशन समाप्त नहीं करवा पाई | हजारे ने दस दिन से जारी अपने अनशन को समाप्त करने के लिए सार्वजनिक तौर पर तीन शर्तों का ऐलान किया। उनका कहना था कि तमाम सरकारी कर्मचारियों को लोकपाल के दायरे में लाया जाए, तमाम सरकारी कार्यालयों में एक नागरिक चार्टर लगाया जाए और सभी राज्यों में लोकायुक्त हो। 74 वर्षीय हजारे ने कहा कि अगर जन लोकपाल विधेयक पर संसद चर्चा करती है और इन तीन शर्तों पर सदन के भीतर सहमति बन जाती है तो वह अपना अनशन समाप्त कर देंगे।
प्रधानमंत्री मनमोहन सिंह ने दोनों पक्षों के बीच जारी गतिरोध को तोड़ने की दिशा में पहली ठोस पहल करते हुए लोकसभा में खुली पेशकश की कि संसद अरूणा राय और डॉ॰ जयप्रकाश नारायण सहित अन्य लोगों द्वारा पेश विधेयकों के साथ जन लोकपाल विधेयक पर भी विचार करेगी। उसके बाद विचार विमर्श का ब्यौरा स्थायी समिति को भेजा जाएगा।
25 मई २0१२ को अन्ना हजारे ने पुनः जंतर मंतर पर जन लोकपाल विधेयक और विसल ब्लोअर विधेयक को लेकर एक दिन का सांकेतिक अनशन किया।
व्यक्तित्व और विचारधारा
अन्ना हजारे गांधीजी के ग्राम स्वराज्य को भारत के गाँवों की समृद्धि का माध्यम मानते हैं। उनका मानना है कि 'बलशाली भारत के लिए गाँवों को अपने पैरों पर खड़ा करना होगा।' उनके अनुसार विकास का लाभ समान रूप से वितरित न हो पाने का कारण गाँवों को केन्द्र में न रखना रहा।
व्यक्ति निर्माण से ग्राम निर्माण और तब स्वाभाविक ही देश निर्माण के गांधीजी के मन्त्र को उन्होंने हकीकत में उतार कर दिखाया और एक गाँव से आरम्भ उनका यह अभियान आज 85 गाँवों तक सफलतापूर्वक जारी है। व्यक्ति निर्माण के लिए मूल मन्त्र देते हुए उन्होंने युवाओं में उत्तम चरित्र, शुद्ध आचार-विचार, निष्कलंक जीवन व त्याग की भावना विकसित करने व निर्भयता को आत्मसात कर आम आदमी की सेवा को आदर्श के रूप में स्वीकार करने का आह्वान किया है।
अन-नम्ल
सूरा अन-नम्ल (इंग्लिश: An-Naml) इस्लाम के पवित्र ग्रन्थ कुरआन का 27 वां सूरा या अध्याय है। इसमें 93 आयतें हैं।
नाम
सूरा अन-नम्ल या अन्-नम्ल' का नाम सूरा की आयत 18 में नम्ल (चींटी) की घाटी का उल्लेख है। सूरा का नाम इसी से उद्धृत है ।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के समय अवतरित हुई। विषय-वस्तु और वर्णन-शैली मक्का के मध्यकाल की सूरतों से पूर्णतः मिलती जुलती है और उल्लेखों से भी इसकी पुष्टि होती है। इब्ने अब्बास (रजि.) और जाबिर बिन-ज़ैद का बयान है कि “पहले सूरा 26 (शुअरा) अवतरित हुई, फिर सूरा 27 (अन-नम्ल), फिर 28 (अल-क़सस)।"
विषय और वार्ताएँ
मौलाना सैयद अबुल आला मौदूदी इस सूरा के विषय में लिखते हैं कि यह सूरा दो अभिभाषणों पर आधारित है। पहला अभिभाषण सूरा के आरंभ से आयत 58 तक चला गया है और दूसरा अभिभाषण आयत 59 से सूरा के अन्त तक। पहले अभिभाषण में बताया गया है कि कुरआन के मार्गदर्शन से केवल वही लोग लाभ उठा सकते हैं जो उन सच्चाइयों को स्वीकार करें जिन्हें यह किताब इस विश्व की मौलिक सच्चाइयों के रूप में प्रस्तुत करती है, और फिर मान लेने के पश्चात् अपने व्यावहारिक जीवन में भी आज्ञापालन और अनुपालन की नीति अपनाएँ किन्तु इस राह पर आने और चलने में जो चीज़ सबसे बढ़कर रुकावट सिद्ध होती है वह आख़िरत (परलोक) का इनकार है। इस भूमिका के पश्चात् तीन प्रकार के चरित्रों के दृष्टान्त प्रस्तुत किए गए हैं ।
एक नमूना फ़िरऔन और समूद जाति के सरदारों और लूत (अलै.) की क़ौम के सरकशों का है, जिनका चरित्र परलोक - चिन्तन से बेपरवाही और परिणामतः मन की दासता से निर्मित हुआ था। ये लोग किसी निशानी को देखकर भी ईमान लाने को तैयार न हुए। ये उलटे उन लोगों के शत्रु हो गए जिन्होंने उनको भलाई और सुधार की ओर बुलाया।
दूसरा नमूना हज़रत सुलैमान (अलै.) का है जिनको अल्लाह ने धन, राज्य , वैभव और प्रताप से बड़े पैमाने पर सम्पन्न किया था, किन्तु इस सबसके बावजूद क्योंकि वे अपने आपको अल्लाह के समक्ष उत्तरदायी समझते थे इसलिए उनका सिर सदैव वास्तविक उपकारकर्ता (ईश्वर) के आगे झुका रहता था। तीसरा नमूना सबा की रानी का है जो अरब-इतिहास की अत्यन्त प्रसिद्ध धनवान जाति की शासिका थी। उसके पास वे सभी संसाधन संचित थे जो किसी व्यक्ति को अहंकारी बना सकते हैं। फिर उसका सम्बन्ध एक बहुदेववादी जाति से था। पूर्वजों के अनुसरण के कारण भी और अपनी जाति में अपनी सरदारी क़ायम रखने के लिए भी, उसके लिए बहुदेववादी धर्म को त्याग कर एकेश्वरवादी धर्म ग्रहण करना बहुत दुष्कर था। लेकिन जब उसपर सत्य प्रकट हो गया तो कोई चीज़ उसे सत्य को स्वीकार करने से न रोक सकी , क्योंकि उसकी गुमराही केवल एक बहुदेववादी वातावरण में आँखें खोलने के कारण थी। अपनी दासता और इच्छाओं की गुलामी के रोग में वह ग्रस्त न थी। दूसरे अभिभाषण में सबसे पहले विश्व के कुछ अत्यन्त स्पष्ट तथ्यों की ओर संकेत करके मक्का के काफ़िरों से निरन्तर प्रश्न किया गया है कि बताओ ये तथ्य बहुदेववाद के साक्षी है या एकेश्वरवाद (के ?)। इसके पश्चात् काफ़िरों के वास्तविक रोग पर उँगली रख दी गई है कि जिस चीज़ ने उनको अन्धा - बहरा बना रखा है , वह वास्तव में परलोक का इनकार। इस वाद-संवाद से अभीष्ट सोनेवालों को झकझोर कर जगाना है। इसी लिए आयत 67 से सूरा के अन्त तक निरन्तर वे बातें कही गई हैं जो लोगों में आख़िरत के एहसास को जगा दें। वार्ता को समाप्त करते हुए कुरआन का मूल आमंत्रण अर्थात् अकेले ख़ुदा की बन्दगी का आमंत्रण अत्यन्त संक्षिप्त , किन्तु अत्यन्त प्रभावकारी ढंग से प्रस्तुत करके लोगों को सावधान किया गया है कि उसे स्वीकार करना तुम्हारे अपने लिए लाभदायक और उसे रद्द करना तुम्हारे अपने लिए ही हानिकारक है।
सुरह अन्-नम्ल का अनुवाद
27|1|ता॰ सीन॰। ये आयतें है क़ुरआन और एक स्पष्ट किताब की 27|2|मार्गदर्शन है और शुभ-सूचना उन ईमानवालों के लिए,
27|3|जो नमाज़ का आयोजन करते हैं और ज़कात देते हैं और वही है जो आख़िरत पर विश्वास रखते हैं
27|4|रहे वे लोग जो आख़िरत को नहीं मानते, उनके लिए हमने उनकी करतूतों को शोभायमान बना दिया है। अतः वे भटकते फिरते हैं
27|6|निश्चय ही तुम यह क़ुरआन एक बड़े तत्वदर्शी, ज्ञानवान (प्रभु) की ओर से पा रहे हो
27|7|याद करो जब मूसा ने अपने घरवालों से कहा कि "मैंने एक आग-सी देखी है। मैं अभी वहाँ से तुम्हारे पास कोई ख़बर लेकर आता हूँ या तुम्हारे पास कोई दहकता अंगार लाता हूँ, ताकि तुम तापो।"
27|8|फिर जब वह उसके पास पहुँचा तो उसे आवाज़ आई कि "मुबारक है वह जो इस आग में है और जो इसके आस-पास है। महान और उच्च है अल्लाह, सारे संसार का रब!
27|9|ऐ मूसा! वह तो मैं अल्लाह हूँ, अत्यन्त प्रभुत्वशाली, तत्वदर्शी!
27|10|तू अपनी लाठी डाल दे।" जब मूसा ने देखा कि वह बल खा रहा है जैसे वह कोई साँप हो, तो वह पीठ फेरकर भागा और पीछे मुड़कर न देखा। "ऐ मूसा! डर मत। निस्संदेह रसूल मेरे पास डरा नहीं करते,
27|11|सिवाय उसके जिसने कोई ज़्यादती की हो। फिर बुराई के पश्चात उसे भलाई से बदल दिया, तो मैं भी बड़ा क्षमाशील, अत्यन्त दयावान हूँ
27|12|अपना हाथ गिरेबान में डाल। वह बिना किसी ख़राबी के उज्ज्वल चमकता निकलेगा। ये नौ निशानियों में से है फ़िरऔन और उसकी क़ौम की ओर भेजने के लिए। निश्चय ही वे अवज्ञाकारी लोग हैं।"
27|13|किन्तु जब आँखें खोल देनेवाली हमारी निशानियाँ उनके पास आई तो उन्होंने कहा, "यह तो खुला हुआ जादू है।"